**D I S P O Z I Ț I E**

**privind abrogarea unor dispoziții ale președintelui Consiliului Județean Cluj**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 50531/20.12.2023 elaborat de către Direcția Juridică - Serviciul Contencios Administrativ, Arhiva privind abrogarea unor dispoziții ale președintelui Consiliului Județean Cluj, prin care se motivează și fundamentează emiterea actului administrativ,

Ținând cont de:

* adresa nr. 39627/05.10.2023 a Secretarului general al Județului Cluj prin care solicită abrogarea expresă a unor dispoziții ale președintelui Consiliului Județean Cluj ca urmare a modificărilor legislative incidente în domeniul în care au fost emise

Având în vedere :

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, ale art. 58 alin. (1) și (3), ale art. 64 – 65 și art.80 - 84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu dispozițiile:

* art. 191 alin. (1) lit. f), art. 199 alin. (2) din Ordonanța de urgență nr. 57/2019 privind Codul administrativ, cu modificările și completările ulterioare;
* H.G. nr. 781/2002 privind protecția informațiilor secrete de serviciu;
* H.G. nr. 797/2017 pentru aprobarea regulamentelor – cadru de organizare și funcționare ale serviciilor publice de asistență socială și a structurii orientative de personal, cu modificările și completările ulterioare - art. 14 din Anexa nr. 1 – Regulamentul – cadru de organizare și funcționare ale Direcției Generale de asistență socială
* Hotărârea Consiliului Județean Cluj nr. 139/2021 privind reorganizarea Direcției Generale de Asistență Socială și Protecția Copilului Cluj, aprobarea Organigramei, a Statului de Funcții și a Regulamentului de organizare și funcționare a aparatului propriu și a serviciilor sociale furnizate de către aceasta, cu modificările și completările ulterioare,

În temeiul drepturilor conferite prin art. 196 alin. 1 lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**d i s p u n e:**

**Art. 1.** La data comunicării prezentei dispoziții se abrogă :

1. Dispoziția Președintelui Consiliului Județean Cluj nr. 115/2015 privind delegarea coordonării unor compartimente din aparatul de specialitate al Consiliului Județean Cluj
2. Dispoziția Președintelui Consiliului Județean Cluj nr. 248/2015 privind stabilirea programului de audiențe la nivelul Consiliului Județean Cluj
3. Dispoziția Președintelui Consiliului Județean Cluj nr. 4/2016 privind delegarea coordonării unor compartimente din aparatul de specialitate al Consiliului Județean Cluj domnului vicepreședinte Călin Tuluc
4. Dispoziția Președintelui Consiliului Județean Cluj nr. 27/2016 privind emiterea și retragerea autorizațiilor de acces la informații secrete de serviciu pentru unii membri ai aparatului de specialitate al Consiliului Județean Cluj
5. Dispoziția Președintelui Consiliului Județean Cluj nr. 44/2018 privind desemnarea a trei funcționari publici de conducere din cadrul aparatului de specialitate al Consiliului Județean Cluj în calitate de membri ai Colegiului Director al Direcției Generale de Asistență Socială și Protecția Copilului Cluj
6. Dispoziția Președintelui Consiliului Județean Cluj nr. 139/2019 privind stabilirea calității de evaluator și contrasemnatar pentru persoanele implicate în procesul de evaluare a performanțelor profesionale individuale ale funcționarilor publici din aparatul de specialitate al consiliului județean Cluj

**Art. 2.** Pentru punerea în aplicare a prezentei dispoziții se desemnează Președintele Consiliului Județean Cluj, prin Direcția Administrație și Relații Publice, Serviciul Administrație Publica, ATOP.

**Art. 3.** Prezenta dispoziție se comunică tuturor persoanelor menționate în cuprinsul dispozițiilor prevăzute la art. 1, prin poșta electronică, Direcției Administrație și Relații Publice, Serviciul Administrație Publica, ATOP, precum şi Prefectului Judeţului Cluj.

**CONTRASEMNEAZĂ:**

**PRESEDINTE SECRETAR GENERAL AL JUDEŢULUI**

**Alin TIȘE Simona GACI**

**Nr. 1405 din 29 decembrie 2023**